**REGULAMENTUL CONCURSULUI “CÂȘTIGĂ CU SALUS CONTROLS”**

**Secțiunea 1 - Organizatorul Concursului**

Organizatorul concursului este SALUS Controls România SRL.

**Secțiunea 2 - Durata campaniei, aria de desfășurare și dreptul de participare**

2.1 Concursul se desfășoară în cadrul evenimentului Bucharest Tech Week, la București, în intervalul 26-28 mai 2023.

2.2 Campania se adresează tuturor vizitatorilor din cadrul evenimentului, care dețin un bilet de acces valid și care vor permite reprezentanților SALUS Controls să le scaneze codul QR de pe bilet.  
  
2.3. Dreptul de participare la concurs este anulat automat în situaţia în care o persoană furnizează date sau informaţii false, eronate sau necorespunzătoare prin completarea datelor personale sau în cazul în care Organizatorul constată că respectiva persoana fraudează sau încearcă să fraudeze mecanismul concursului.

**Secțiunea 3 – Premii**

3.1. În cadrul Concursului vor fi extrași 3 câștigători care vor primi produsele cadou, după cum urmează:

**Premiul 1** – Un sistem Smart Home, care va include un termostat SQ610RF, un gateway UGE600, un reciever RX10RF, o priză smart SPE600, un detector de mișcare MS600 și un detector de inundații WLS600.

**Premiul 2** – Un termostat iT500.

**Premiul 3** – Un termostat 901WIFI.

**Secțiunea 4 – Desemnarea câștigătorilor**

4.1 Câștigătorii vor fi desemnați prin tragere la sorți, iar extragerea va avea loc la sediul SALUS Controls, în maximum 2 săptămâni de la centralizarea bazelor de date.   
  
4.2. În cadrul extragerii vor fi aleși 3 câștigători și o rezervă, folosind site-ul www.random.org.

4.3. Câștigătorii vor fi anunțați prin intermediul unui apel telefonic, sau în caz de nevoie, pe o adresa de e-mail. Vor fi folosite datele de contact, ce vor aparea în baza de date primită ca urmare a participării la eveniment.

4.4. Odată ce datele câștigătorilor sunt validate, premiile vor fi expediate în mod gratuit în termen de maxim 30 zile.

4.5. Organizatorul nu poate fi făcut răspunzător pentru premiile care nu ajung la destinația indicată de câștigători ori ajung deteriorate din cauza funcționării defectuoase a serviciilor de curierat. De asemenea, organizatorul nu poate fi făcut răspunzător pentru premiile care nu ajung la destinație din cauza comunicării eronate de către solicitant a adresei pentru livrarea premiului.

4.6. Premiile vor fi înmânate câștigătorilor în baza unui proces verbal de predare-primire care conține datele de identificare ale acestuia, descrierea premiilor, precum și semnătura de primire. Refuzul de a semna orice document ce atestă atribuirea efectiva a premiului către participant conduce la pierderea dreptului acestuia de a intra în posesia premiului.

**Secțiunea 5 - Acordarea premiilor**

5.1. Un participant la concurs nu poate beneficia de mai multe premii. Dreptul asupra premiului nu poate fi transferat unei alte persoane și nu se poate schimba cu contravaloarea acestuia în bani.

5.2. Dacă una dintre persoanele desemnate câștigătoare:(i) nu răspunde la notificările trimise de SALUS Controls în termen de 5 zile lucrătoare de la data extragerii, (ii) nu poate fi contactată sau dacă (iii) acesta refuză premiul, se va desemna un alt câștigător, prin mecanismul prezentat mai sus.

**Secțiunea 6 - Protectia datelor personale**  
  
6.1. Organizatorul, în calitate de operator autorizat, prelucrează datele cu caracter personal ale participanţilor în scopul acordării premiilor. Prin participarea la promotie, solicitanții premiilor își exprimă acordul pentru prelucrarea acestor date în scopul acordării premiului și în acțiuni de marketing ale Salus Controls România.

6.2. Participanții au dreptul de a solicita retragerea în orice moment, în mod gratuit și fără nicio justificare de la prelucrea datelor lor personale în scop de marketing direct.

Pentru informații sau reclamații, datele de contact ale organizatorului sunt următoarele:

Tel: 0364 435 696 | Email: office@saluscontrols.ro | Adresa: Cluj-Napoca, Str. Traian Vuia, 126. www.saluscontrols.com/ro